CELEX: 32020D0702(01)
Language: fi
Date: 2020-06-26 00:00:00
Title: Neuvoston päätös, annettu 26 päivänä kesäkuuta 2020, Euroopan elintarviketurvallisuusviranomaisen johtokunnan seitsemän jäsenen nimittämisestä 2020/C 218 I/01

2.7.2020   
               
               
                  FI
               
               
                  Euroopan unionin virallinen lehti
               
               
                  CI 218/1
               
            
         NEUVOSTON PÄÄTÖS,
         annettu 26 päivänä kesäkuuta 2020,
         Euroopan elintarviketurvallisuusviranomaisen johtokunnan seitsemän jäsenen nimittämisestä
         (2020/C 218 I/01)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,
         ottaa huomioon Euroopan komission neuvostolle 3 päivänä helmikuuta 2020 päivätyssä kirjeessä esittämän ehdokasluettelon,
         ottaa huomioon Euroopan parlamentin 14 päivänä toukokuuta 2020 päivätyssä kirjeessä esittämän kannan,
         sekä katsoo seuraavaa:
         
                     (1)
                  
                  
                     Euroopan elintarviketurvallisuusviranomaisen riippumattomuus, korkea tieteellinen taso, avoimuus ja tehokkuus on ehdottomasti taattava. On myös välttämätöntä varmistaa kyseisen viranomaisen yhteistyö jäsenvaltioiden kanssa.
                  
               
                     (2)
                  
                  
                     Euroopan elintarviketurvallisuusviranomaisen johtokunnan seitsemän jäsenen toimikausi päättyy 30 päivänä kesäkuuta 2020.
                  
               
                     (3)
                  
                  
                     Komission toimittamaa luetteloa on arvioitu Euroopan elintarviketurvallisuusviranomaisen johtokunnan seitsemän uuden jäsenen nimittämistä varten komission toimittamien asiakirjojen ja Euroopan parlamentin esittämän kannan perusteella. Tavoitteena on varmistaa mahdollisimman korkea pätevyys, laaja asiaankuuluva asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa.
                  
               
                     (4)
                  
                  
                     Asetuksen (EY) N:o 178/2002 25 artiklan 1 kohdassa edellytetään, että neljällä Euroopan elintarviketurvallisuusviranomaisen johtokunnan jäsenistä on kuluttajia ja elintarvikeketjun muita sidosryhmiä edustaviin järjestöihin liittyvää kokemusta. Tällaista kokemusta omaavan johtokunnan yhden jäsenen toimikausi päättyy 30 päivänä kesäkuuta 2020. Tämä jäsen olisi sen vuoksi korvattava jäsenellä, jolla on kuluttajia tai elintarvikeketjun muita sidosryhmiä edustaviin järjestöihin liittyvää kokemusta.
                  
               
                     (5)
                  
                  
                     Asetuksen (EY) N:o 178/2002 25 artiklan 2 kohdassa säädetään, että jäsenten toimikauden pituus on neljä vuotta ja se voidaan uusia yhden kerran. Yksi ehdokas, jolla ei ole kuluttajia tai elintarvikeketjun muita sidosryhmiä edustaviin järjestöihin liittyvää kokemusta, on jo nimitetty johtokunnan jäseneksi 20 päivänä huhtikuuta 2015 ja 16 päivänä kesäkuuta 2016 annetuilla neuvoston päätöksillä (2). Hän toimi ensin vuoden ja kahden kuukauden ajan jäsenenä eronneen jäsenen tilalla tämän jäljellä olleen toimikauden loppuun, minkä jälkeen hänet nimitettiin jäseneksi täydeksi neljän vuoden toimikaudeksi. Tämä jäsen olisi näin ollen nimitettävä ainoastaan kahdeksi vuodeksi ja kymmeneksi kuukaudeksi, jottei hänen toimikautensa kokonaiskesto ylitä kahdeksaa vuotta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään seuraavat henkilöt Euroopan elintarviketurvallisuusviranomaisen johtokunnan jäseniksi 1 päivänä heinäkuuta 2020 alkavaksi ja 30 päivänä kesäkuuta 2024 päättyväksi kaudeksi:
            
                        —
                     
                     
                        Aivars BĒRZIŅŠ,
                     
                  
                        —
                     
                     
                        Georgi Kirilov GEORGIEV,
                     
                  
                        —
                     
                     
                        Ulrich HERZOG,
                     
                  
                        —
                     
                     
                        Didier HOUSSIN,
                     
                  
                        —
                     
                     
                        Eleni IOANNOU-KAKOURI (3),
                     
                  
                        —
                     
                     
                        Giuseppe RUOCCO.
                     
                  
         
            2 artikla
            Nimitetään seuraava henkilö Euroopan elintarviketurvallisuusviranomaisen johtokunnan jäseneksi 1 päivänä heinäkuuta 2020 alkavaksi ja 30 päivänä huhtikuuta 2023 päättyväksi kaudeksi:
            
                        —
                     
                     
                        Michael WINTER.
                     
                  
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 26 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EYVL L 31, 1.2.2002, s. 1.
         
            (2)  Neuvoston päätös, annettu 20 päivänä huhtikuuta 2015, Euroopan elintarviketurvallisuusviranomaisen johtokunnan jäsenen nimittämisestä (EUVL C 142, 29.4.2015, s. 1) ja neuvoston päätös, annettu 16 päivänä kesäkuuta 2016, Euroopan elintarviketurvallisuusviranomaisen johtokunnan seitsemän jäsenen nimittämisestä (EUVL C 223, 21.6.2016, s. 7).
         
            (3)  Kuluttajia edustaviin järjestöihin liittyvää kokemusta.